





Herunder lige et lille udklip fra PWC hjemmeside ang: DK GAAP og US GAAP

**Vi fjerner al tvivl om US GAAP ved at gå i detaljer**

Skal jeres selskab for første gang udarbejde en afstemning af årsrapporten til US GAAP eller egentlig finansiel rapportering efter US GAAP? Er I i tvivl om forskellen på US GAAP, [**IFRS**](https://www.pwc.dk/da/services/regnskab/ifrs.html) og [**årsregnskabsloven**](https://www.pwc.dk/da/services/regnskab/aarsregnskabsloven.html)? Eller overvejer I at lade jer børsnotere i USA? Så brug vores viden om de meget detaljerede regler.

Fordi vi er inde i reglerne og kender alt til forholdene, kan vi dels yde direkte assistance med jeres konkrete udfordringer – og dels løse de problemstillinger, der er relateret til US GAAP og SEC. Vi ved desuden, hvor og hvordan der kan søges dispensation.

**Mange er forpligtede - men kender ikke reglerne**

Virksomheder, der befinder sig eller bevæger sig ind på det amerikanske marked, skal udarbejde en årsrapport – eller en afstemning - efter de amerikanske regnskabsreguleringer **US GAAP** (Generally Accepted Accounting Principles).

Har jeres selskab f.eks. mere end 500 investorer, hvoraf over 300 er amerikanske? Og har selskabet en markedsværdi på over 75 mio. USD? Så er I forpligtede til at følge de amerikanske rapporteringskrav. Det samme gælder danske datterselskaber af amerikanske koncerner.